Amessis
Amessis vel nomine Aegyptio Hatshepsut (Aegyptiace ḥ3.t-šps.wt 'praestans e dominis nobilibus', 1507–1458 a.C.n.) fuit quintus domus duodevicensimae Aegypti pharao. Quae erat secundus pharao muliebris historice confirmata; prima fuerat Sobekneferu. Hatshepsut regnum recepit anno 1478 a.C.n.; communiter autem cum Thutmose III publice rexit, qui anno priore regnum receperat, puer circa duo annos natus. Hatshepsut fuit principalis uxor Thutmose II, patris Thutmosis III. Aegyptologi eam plerumque censent unum e prosperrimis pharaonibus fuisse, quae diutius quam ulla domus Aegyptiae indigenae mulier alia regnavit. Secundum Iacobum Henricum Breasted, ea etiam appellatur "prima magna mulier historica de qua docemur."